b"\n_START_ARTICLE_\nMeharrize\n_START_SECTION_\nPol\xc3\xadtica\n_START_PARAGRAPH_\nEl 17 de juny de 2007 el Front Polisario hi va celebrar el 37\xc3\xa8 Aniversari de l'aixecament saharaui de 1970, conegut com a intifada de Zemla._NEWLINE_A finals de juny de 2012 el ministre de construcci\xc3\xb3 i urbanitzaci\xc3\xb3 dels Territoris Alliberats saharauis va visitar la vila per supervisar el projecte de granges familiars i la construcci\xc3\xb3 d'una escola, oberta en 2013.\n_START_SECTION_\nCultura\n_START_PARAGRAPH_\nA l'agost de 2008 Mheiriz va ser seu de la III edici\xc3\xb3 de la Universitat d'Estiu, per als estudiants saharauis a l'estranger. Els estudiants van visitar els llocs arqueol\xc3\xb2gics hist\xc3\xb2rics de la regi\xc3\xb3 i es van beneficiar de moltes confer\xc3\xa8ncies i xerrades sobre diferents temes, com la religi\xc3\xb3, la cultura i la seguretat, a m\xc3\xa9s d'altres activitats com projeccions de pel\xc2\xb7l\xc3\xadcules i exposicions."